ફેસબુક આજકાલ દરેકના જીવનનો હિસ્સો બની રહ્યુ છે. ઘણા બધા લોકો માટે તે કોઇ રોજમદારથી કમ નથી. ફેસબુક પર આ વર્ષે એક મેસેજ ઝડપથી વાયરલ થયો જેમાં કહેવામાં આવી રહ્યુ હતુ કે ફેસબુક તમારી બધી અપડેટ પર નજર રાખે છે અને તમારા પર્સનલ મેસેજ અને ફોટા પણ જોઇ શકે છે. એ પણ દાવો કરવામાં આવી રહ્યો હતો કે ફેસબુક ટીમ તે ફોટા અને મેસેજ પણ જોઇ શકે છે જેને ડિલીટ કરી દીધા હોય. આ મેસેજ સાથે બીજો એક મેસેજ હતો જેમાં લખ્યુ હતુ કે ફેસબુકને કોઇ પણ જાણકારી સાર્વજનિક કરવાની અનુમતિ નથી આપવામાં આવતી. પરંતુ જ્યારે આ દાવાની તપાસ કરવામાં આવી તો જાણવા મળ્યુ કે આવુ કંઇ નથી. ફેસબુક ટીમે આ અંગે નિવેદન જારી કર્યુ અને જણાવ્યુ કે તે આવુ કોઇ પગલુ ઉઠાવવાના નથી.